Foto:aa.com.tr Turkiya prezidenti Rajab Toyyib Erdo‘g‘an va AQSh prezidenti Donald Tramp o‘rtasida 22 sentabrda Toshkent vaqti bilan soat 00:00da Lotte New York Palace mehmonxonasida uchrashuv bo‘lib o‘tadi. Uchrashuvdan keyin Erdo‘g‘an va Tramp qo‘shma bayonot bilan chiqishadi. Bundan tashqari, ikki davlat delegatsiyalari ishtirokida ham uchrashuv bo‘lib o‘tadi. Tomonlar Erdo‘g‘an qo‘riqlash xizmatiga AQSh qurolining yetkazib berilishiga taqiqlovni muhokama qiladilar. Jumladan, Erdo‘g‘an FeTO boshlig‘i Fathulla Gulenning ekstraditsiya qilinishi masalasini ko‘taradi. Ta’kidlash joizki, BMT Bosh assambleyasining 72-sessiyasi doirasida Erdo‘g‘an ko‘plab davlatlarning rahbarlari bilan ikki tomonlama uchrashuvlar o‘tkazdi.